Dôvodová správa
k transformácii štátnej príspevkovej organizácie

Nemocnica s poliklinikou Nová Baňa, Cintorínska 20, 968 01  Nová Baňa

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Nemocnica s poliklinikou Nová Baňa, Cintorínska 20, Nová Baňa podľa zákona č. 13/2002 Z.z. tzv. Transformačný zákon.

1.	Základné údaje o štátnej príspevkovej organizácii a vymedzenie majetku
Nemocnica s poliklinikou Nová Baňa, bola zriadená Ministerstvom zdravotníctva rozhodnutím č. 3724/1991-A/XV-2 zo dňa 10.12.1991, 3491/2000/A, 1807/2000/SLP zo dňa 22.8.2000.
Predmetná štátna príspevková organizácia bola zaradená na základe uznesenia vlády Slovenskej republiky č. 364 zo dňa 10.4.2002 do zoznamu rozpočtových a príspevkových organizácii na ich premenu na neziskové organizácie poskytujúce všeobecne prospešné služby.
Transformačný projekt štátnej príspevkovej organizácie bol na ministerstvo pre správu a privatizáciu národného majetku doručený dňa 6. júna 2002.
Do transformácie podľa transformačného projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok, ktorý tvorí prílohou č. 3. 

Hlavným predmetom činnosti je poskytovanie ambulantnej a ústavnej liečebno-preventívnej starostlivosti a záchrannej zdravotnej starostlivosti.

Údaje o rozsahu a štruktúre majetku organizácie Nemocnica s poliklinikou Nová Baňa k 31.12.2001 ( v tis. Sk)., 
Aktíva celkom | 86 932
stále aktíva | 70 727
nehmotný investičný majetok | 0
hmotný investičný majetok | 70 727
pozemky | 1 582
budovy, haly, stavby | 22 847
stroje a zariadenia, dopr. prostriedky, inventár | 27 591
iný hmotný investičný majetok | 524
nedokončené hmotné investície | 18 183
poskytnuté preddavky na HIM | 0
obežné aktíva | 16 205
zásoby | 1 012
pohľadávky | 14 087
finančný majetok | 1 106
ostatné aktíva – prechodné účty aktív | 0
Cudzie zdroje: | 30 084
rezervy | 0
dlhodobé záväzky | 0
krátkodobé záväzky | 30 084
bankové úvery | 0
ostatné pasíva – prechodné účty pasív | 0

Bilančná hodnota majetku				57 102 tis.Sk

2. Transformačné návrhy záujemcov
K transformačnému projektu vypracovaného štátnou príspevkovou organizáciou bol Ministerstvom zdravotníctva prijatý návrh záujemcu, ktorým sú v zmysle  § 2 ods. 8 písm. a)  transformačného zákona zamestnanci Nemocnice s poliklinikou Nová Baňa , zastúpení Ing. Ľudovítom Storovičom CSc..
Transformačná komisia zriadená ministerskou pre správu a privatizáciu národného majetku v zmysle  § 8 zákona č. 13/2002 Z,z, dňa 6.8.2002 posudzovala predložený transformačný projekt na premenu štátnej príspevkovej organizácie na neziskovú organizáciu a  transformačný návrh záujemcu s nasledovným výsledkom:
Transformačný projekt  štátnej príspevkovej organizácie Nemocnica s poliklinikou Nová Baňa, Cintorínska 20, Nová Baňa, spĺňa všetky náležitosti, ktoré sú vyžadované § 3 ods. 2 písm. a) až. písm. k) zákona č. 13/2002

Transformačný návrh záujemcu zamestnancov Nemocnice s poliklinikou Nová Baňa po preverení zákonných náležitostí v zmysle  § 2 ods. 7 až ods. 9 a  § 4 ods. 1) písm. a) až písm. h) zákona č. 13/2002 Z.z., komisia prijala záver, že záujemca zamestnanci spĺňa podmienku byť záujemcom, ..
Svojím transformačným návrhom sa splnili všetky predpoklady. Predmetom vkladu je peňažný vklad vo výške 0,-. Sk a nepeňažný vklad vo výške 13 324 800,-Sk, čo predstavuje hodnotu duševného vlastníctva zamestnancov NsP Nová Baňa stanovenú znaleckým posudkom č. 05/2002 vypracovaným Jaroslavom Mrenicom. 
Koncepčný návrh záujemcu obsahoval hlavné ciele po transformácii na neziskovú organizáciu v oblasti poskytovania ambulantnej a ústavnej liečebno – preventívnej starostlivosti a záchrannej zdravotnej služby, s cieľom zvýšiť úroveň poskytovania následnej starostlivosti pri úrazoch, náhlych príhodách postihnutých pacientov, dobudovaním OAIM s dobudovaním vozového parku, chýbajúcich ambulancií a vybudovanie priestorov na úrovni Hospic-u.  

3. Záver
Ministerstvo pre správu a privatizáciu národného majetku navrhuje vláde Slovenskej republiky vydať rozhodnutie o transformácii štátnej príspevkovej organizácii Nemocnica s poliklinikou Nová Baňa so sídlom Cintorínska 20, Nová Baňa a jej premenu na neziskovú organizáciu Nemocnica s poliklinikou, n.o., sídlo Cintorínska 20, Nová Baňa.